હાલમાં જે કાયદાઓ પસાર થયા છે તે અંગે હવે કેટલાક કેસ અદાલતોમાં છે જો કે અદાલતો કેન્દ્ર દ્વારા પસાર કરેલા કાયદાઓની સમીક્ષા માત્ર કરી શકે તેમને તે કોઇ સીધો આદેશ આપી શકે તેમ નથી કારણકે અદાલતોનું કામ કાયદાને બદલવાનુ હોતું નથી આ કામ માત્ર સંસદ જ કરી શકે છે ન્યાયતંત્ર અને સંસદ વચ્ચે સંઘર્ષ આમેય યોગ્ય માનવામાં આવતો નથી કેન્દ્ર સરકારે હાલમાં કેટલાક નવા પગલાઓ લઇને પોતે સુધારાલક્ષી દૃષ્ટિકોણ ધરાવે છે તે સાબિત કરવા માંગે છે તેવામાં કાયદાઓનો વિરોધ તેમના માટે થોડો મુશ્કેલ ગાળો લાવનાર સાબિત થાય તેમ છે પણ સરકાર પોતાના પગલાઓ અંગે હાલ તો અડગ મનોવલણ દાખવી રહી છે અને થોડો સમય પસાર થયા બાદ કદાચ તે તેમાં થોડો સુધારો કરવાની તૈયારી દાખવે પણ હાલ તો તેમની પાસે પણ આ મામલે મજબૂત વલણ દાખવવા સિવાય બીજો કોઇ વિક્લ્પ બચ્યો નથી.